KUULUTKO SUKUUNI 2026 / OHJELMA 
Tapahtuman teema: Menneisyyden merkit meissä ja suvuissamme
Paikka: Tikkurilan lukio, Valkoisenlähteentie 53, 01370 Vantaa
Lauantai  10.10.
Näyttelyalue  avoinna klo 10.00-17.00

Ohjelma auditoriossa: 

10.15-10.30:
Puheenjohtaja Esa Hämäläinen, Vantaan Seudun Sukututkijat ry: 
Tapahtuman avaus ja tervehdyssanat 
Teema: Muistelukerronta 
10.30-11.30 Dosentti, kehittämispäällikkö Eija Stark, Suomalaisen Kirjallisuuden Seura: 
Tavallisen ihmisen kertomus elämästään – SKS:n arkiston omaelämäkerralliset aineistot
Suomalaisen Kirjallisuuden Seura (SKS) on järjestänyt kuluneen kuudenkymmenen vuoden ajan noin 600 muistitietokeruuta, jossa ei-julkisuudesta tunnetut, ns. tavalliset suomalaiset ihmiset kertovat elämästään. Eija Stark valottaa esityksessään tämän aineiston mahdollisuuksia sekä lähdekriittisiä huomioita sukututkijoille.

11.30-12.00
Tauko 

12.00-13.00
FT, kirjailija Anna Kortelainen:  
Poikkeusajat ja menneisyys
Miten viime vuosina kokemamme mullistukset voivat auttaa meitä ymmärtämään esivanhempiamme ja muita menneisyyden ihmisiä? Anna Kortelainen pohtii kokemusten, muutosten ja samastumisen merkitystä käytännön esimerkkien valossa.

13,00-14.00
Tauko

14.00-15.00
Sukututkimusneuvoja Camilla Paavonen: 
Kuinka aloitan sukututkimuksen?   

Kiinnostavatko juuresi ja kaipaatko tietoa miten edetä? Esityksessä annetaan vinkkejä sukututkimuksen ensiaskeleista, mm. lähteistöstä ja ohjelmistoista.  

15.00-15.30
Tauko 

15.30-16.30
Karjalan Sivistysseuran sukututkimustoimikunnan pj Santeri Palviainen: Ortodoksisten sukujen tutkimus
Esityksessä paneudutaan ortodoksisen sukututkimuksen erityispiirteisiin: mitä lähteitä on käytettävissä ja miten tutkimusprosessi mahdollisesti poikkeaa esimerkiksi luterilaisesta sukututkimuksesta sekä miten eri alueilla eläneiden ortodoksien sukututkimuksen voi aloittaa. 


Sunnuntai 11.10.
Näyttelyalue  avoinna klo 10.00-16.00 

Ohjelma auditoriossa: 

Teema: Modernin sukututkimuksen piirteitä 
10.30-11.30: Sukututkija Juha Vuorela: 
Sukututkimusalustat ja ohjelmistot I

Tiivissä ja käytännönläheisessä esityksessä käydään läpi suosituimmat työkalut (My Heritage, Geni, FamilySearch, Sukujutut, Genney) ja niiden vahvuudet. Tämä esitys auttaa sinua hahmottamaan, mikä ohjelmisto palvelee parhaiten juuri sinun tutkimustarpeitasi.

11.30-11.45:
Tauko

11.45-12.45: Sukututkimusalustat ja ohjelmistot II.
Paneelissa keskustellaan sukututkimusalustoista ja -ohjelmistoista sekä niiden käytöstä ja käytettävyydestä. Paneelin keskustelu liikkuu sukututkimusyhteisössä puhututtaneiden teemojen ympärillä: palvelun yksityisyys : yhteisöllisyys, ilmainen : maksullinen, vertaistuki : palveluntarjoajan tuki sekä palvelun tietosuoja ja tekijänoikeudet.  Osallistujina ovat sukututkija Juha Vuorela (My Heritage), TkL Reijo Savola (Geni), FM, sukututkija Heidi Kuosmanen (FamilySearch), tietojärjestelmäasiantuntija Mikko Veikkolainen (SukuJutut) ja FT Alexandra Ramsay  (Genney).  Puheenjohtajana toimii Karjalan Sivistysseuran sukututkimustoimikunnan pj Santeri Palviainen. 

12.45-14.00  Tauko

14.00-15.00: FM Jere Markkanen: 
Mitä hyötyä DNA-testauksesta on sukututkijalle?  

DNA-testaus on lisääntynyt viime vuosina ja myös entistä useampi sukututkija testauttaa DNA:nsa. Testien avulla on mahdollista varmistaa asiakirjalähteistä löytyviä sukujuontoja, löytää tuntemattomia sukulaisia ja aviottomana syntyneiden lasten isiä. Toisaalta testien myötä saattaa myös löytyä vääriä isyyksiä tai muutoin kumoutuvia sukuyhteyksiä. Samalla voidaan pohtia, muuttaako testaus sukututkimuksen luonnetta ja tulevaisuutta

Luokkahuoneessa (yhdistetty luokka):

11.00-12.00: Sukututkija Elisabeth Uschanov, Muolaalaisten Seura ry: 
Muolaan Kyyrölän alueen venäjänkielisten sukujen vaiheita. 

Vuonna 1721 solmitun Uudenkaupungin rauhan jälkeen siirrettiin Karjalan kannakselle Muolaan pitäjään sodan autioittamiin kyliin noin 20 perhettä Venäjältä. Esityksessä käsitellään näiden sukujen vaiheita ja alueen asukkaiden elämää toiseen maailmansotaan saakka. 
13.00-14.00: Sukututkijaneuvoja Camilla Paavonen: 
Kuinka aloitan sukututkimuksen?
Kiinnostavatko juuresi ja kaipaatko tietoa miten edetä? Esityksessä annetaan vinkkejä sukututkimuksen ensiaskeleista, mm. lähteistöstä ja ohjelmistoista. 

14.15-14.45   Erikoistutkija Tuomas Virtanen: 
Mitä Helsingin kaupunginarkiston aineistot tarjoavat sukututkijoille?

Helsingin kaupunginarkiston erikoistutkija Tuomas Virtanen kertoo kaupunginarkistossa säilytettävistä sukututkijoita kiinnostavista aineistoista sekä niiden käytöstä. 

15.00-15.30  Johtava asiantuntija Ida Suolahti: 
Helsingin kaupungin historiaportaalin esittely

Helsingin kaupunginarkiston johtava asiantuntija Ida Suolahti esittelee Historia Helsinki portaalia ja antaa vinkkejä, kuinka sukututkijat voivat hyödyntää portaalia. Historia Helsinki - sivusto sisältää mm. satoja toimitettuja artikkeleita Helsingin ja pääkaupunkiseudun historiasta,  karttapalvelun, jossa voi vertailla eri aikakausien erilaisia karttoja sekä Helsingin kaupungin koulurekisterin.
